यह युद्ध अंग्रेजों की व्यापारिक महत्वाकांक्षाओं का प्रतिफल था। इस समय भारत का गवर्नर-जनरल लार्ड डलहौजी था। ब्रिटिश व्यापारी ऊपरी बर्मा के जंगलों पर अधिकार करना चाहते थे तथा वे बर्मा सरकार को व्यापारिक कर देने के भी पक्ष में नहीं थे। इस समय (1837 में) ‘थेरावदी' बर्मा का नया राजा बना। उसने पुराने राजा के समय की गयी संधि की शर्तो का पालन करने से इंकार कर दिया। 1852 में बर्मा के अंग्रेज व्यापारियों ने लार्ड डलहौजी को एक शिकायती पत्र भेजा, जिसमें व्यापारियों ने बर्मा में होने वाली विभिन्न व्यापारिक कठिनाइयों का उल्लेख किया।